इस कहानी में एक पेंच और यह आया कि आदेश के अब तक के बयान के मुताबिक उसे कत्ल की करीब 13 वारदातों की याद बाकी है और बाकी के बारे में उसे याद नहीं है. उसका कहना है कि अगर कोई उसे उनके बारे में जगह, तारीख या आदमी के बारे में कुछ याद दिलाए तो शायद उसे याद आ सकता है. दूसरी तरफ, पुलिस को शक है कि आदेश के बयान के हिसाब से उसने 30 हत्याएं की हैं लेकिन यह आंकड़ा ज़्यादा भी हो सकता है.आदेश की गिरफ्तारी के बाद उसके परिवार ने उससे कोई संपर्क नहीं किया है. इस सीरियल किलर के खुलासे के बाद हैरान परेशान पुलिस कई राज्यों में टीमें भेजकर आगे की कार्रवाई कर रही है और आदेश के बयानों का सच जानने की कोशिश कर रही है. साथ ही, मनोवैज्ञानिक की मदद से आदेश से पूछताछ की जा रही है. आदेश की डायरी और उसकी दो गर्लफ्रेंड होने के बारे में पुलिस को जानकारी मिली है.ये भी पढ़ेंLoveSexaurDhokha: उसने जो-जो कहा था, एक-एक बात गलत निकली